Qarsılas pısıqlawısh

Is-hárekettiń isleniwine qarsılaslıq mánide aytılatuǵın pısıqlawıshqa qarsılas pısıqlawısh delinedi.Qarsılas pısıqlawısh ne qılsa da? ne qılǵan menen?ne qılǵanına qaramastan? t.b. sorawlarǵa juwap beredi.Qarsılas pısıqlawısh tómendegi sóz hám sóz dizbeklerinen boladı: 1. Shárt meyilge da/de janapayınıń dizbeklesiwinen boladı. M ı s a l ı : Ol jatsa da (ne qılsa da?) uyqılay almadı. (Ó. A.) Ol ketse de (ne qılsa da?) uzaq tura almadı. (Ó. A.)2. Hal feyil hám hal feyildiń basqarıwındaǵı sózlerdiń dizbeginen boladı. M ı s a l ı : Ol esitip turıp úndemedi. (G. I.) Ol bile tura aytpadı. Ol bir aydan beri usıshańaraqtıń muǵallimi bola turıp, kempir ǵarrı arasındaǵı jánjeldi túsinbegenine ókindi. (T. Q.)3. -ǵan/-gen qosımtalı kelbetlik feyil hám kelbetlik feyilli toplamlarǵa tirkewish hám janapaylıq xızmettegi kómekshi sózlerdiń dizbeklesiwinen boladı. M ı s a l ı : Ol kózin ashqan menen dógeregin ońlap kóre almadı. Olar kóp bolǵanına qaramay tım-tıraqay qashtı. (Á. T.) Jayıńmenen islegenińde de seni quwıp jibere almaydı. (T. Q.)

Kategoriya:Grammatika
Kategoriya:Qaraqalpaq tili